ناوه‌نڎو یاۋنەری و چاپه‌مه‌نی هه‌په‌گه‌ی جەبارەو ٣ گه‌ریلایاوە كه‌ جە مه‌تینانە گەشمەرڎۍ بینۍ ئەرەیاۋنېوەش ۋەڵاکەرڎۊ.
جە ئەرەیاۋناکەنە ئامان:
"هجومەکۍ ده‌وڵه‌تو توركی ئەرەگیری كه‌ گرڎو هێزه‌كا ۋېش جە هه‌رێمه‌كا پارېزنای مەدیاینە وستېنۍ ئاماڎه‌باشیۊ‌، به‌ کۊشیای گیانبازی و مدرامانی ئه‌فسانه‌یی گه‌ریلاكا ئازاڎیی كورڎسانی پووچۍ کریاۋە. هامڕېکېما ڤیانە، سه‌رهه‌ڵدان و فەرهاد، كه‌ سەرمەشقۍ ئی مدرامانە ئه‌فسانه‌ییه‌ بېنۍ، چا کۊشیا مبارەکەنە گەشمەرڎۍ بیۍ و نامۍ ۋېشا جە تاریخو ئازاڎیی گه‌له‌كەیمانە تۆمار کەرڎ. ئی هامڕا قاره‌مانانېما، كه‌ گرڎو ژیایشا به‌ گه‌له‌كەیما به‌خشا، به‌ كه‌سایه‌تی گیانبازی ۋېشا، به‌ تامه‌زۆرییشا پۍ ئازاڎیی، به‌ حۊڵ و فیڎاكاری گرڎ وەختۍ جە کۊشیایمانە یاڎشا کریۊۋە و به‌ زینڎەیی مەناوە.
سه‌ره‌وەشی ۋېما ئاراسه‌و گرڎو گه‌لوو كورڎسانی، به‌تایبه‌تی خانەواڎەو به‌ڕێزو هامڕایاما ڤیانۍ، سه‌رهه‌ڵدان و فەرهادی کەرمۍ و وەعدما واوەی کەرمېوە، كه‌ درێژه‌ به‌ ئامای دی ۋەرمەکاشا مڎەیمۍ.
ئشناسنامه‌و هامڕا گەشمەرڎەکاما پی جۊرەنە:
ناسنامۍ: ڤیان مێردین
نامۍ و دما نامۍ: له‌یلا ئه‌لچیئۆغڵۆ
یاگۍ جە ئەڎابیەی: مێردین
نامۍ ئەڎۍ و نامۍ تاتەی: ئه‌مینه‌-سه‌یفه‌دین
وەخت و یاگۍ گەشمەرڎە بیەی:١و ته‌مووزو ٢٠٢٣/ مه‌تینا
ناسنامۍ: سه‌رهه‌ڵدان تێكۆشه‌ر
نامۍ و دما نامۍ: موراد ئاكیول
یاگۍ جە ئەڎابیەی: شڕنه‌خ
نامۍ ئەڎۍ و نامۍ تاتەی: به‌سنا-سه‌فه‌ر
وەخت و یاگۍ گەشمەرڎە بیەی:١٩و حوزەیرانو ٢٠٢٣/ مه‌تینا
ناسنامۍ: فەرهاد بانه‌
نامۍ و دما نامۍ: بێهروز عوبه‌یدی
یاگۍ جە ئەڎابیەی: بانه‌
نامۍ ئەڎۍ و نامۍ تاتەی: زێڕین- عه‌بدوڵا
وەخت و یاگۍ گەشمەرڎە بیەی:٢٥ حوزەیرانو ٢٠٢٣/ مه‌تینا
هـ . ش
